Despre fericire

Arhimandrit Teofil Paraian

-estras din cartea “Ganduri senine” aparuta la Ed. ASAb, Bucuresti, 2005-

Fericirea este o cale pe care ne dorim cu totii sa mergem. Mai precis toate actiunile vietii noastre sunt integrate in acest gand: “Sa fiu fericit”. Toate actiunile noastre minore sau mai mari care duc la bucurii si placeri, sunt subjugate gandului ca ne dorim o viata fericita. Dar care este calea care duce la fericire? S-a intrebat vreodata cineva daca:

“Eu personal merg pe calea fericirii? Pana unde am ajuns si daca am realizat ceva in legatura cu aceasta?”

“Cat mai am pana sa fiu fericit?” Numai Dumnezeu stie, Cel care da fericirea. Eu personal consider ca, daca esti multumit cu ceea ce ai, daca te angajezi mai mult numai pentru ca stii ca exista si mai mult, esti deja fericit. Esti fericit cand esti implinit.

Cineva care nu s-a intalnit cu Domnul Hristos, cineva care are constiinta ca este purtator de Hristos, hristofor, n-are ce sa mai caute in afara de Hristos. Iar daca nu-ti ajunge Hristos inseamna ca inca nu te-ai intalnit cu Hristos, si cauti impliniri in lucruri neesentiale si in lucruri care, de fapt, nu sunt datatoare de fericire. De ce? Pentru ca tot ceea ce este creat de om, chiar pentru implinirea omului, in realitate nu-l poate implini pe om, pentru ca nu te poate implini ceva inferior tie. Daca creezi un lucru, sigur ca lucrul pe care il creezi este mai prejos de tine, si atunci nu poti fi multumit cu un lucru care n-are rostul de a te implini. Noi stim insa ca fericirea vine de undeva de sus, si omul este fiinta care priveste in sus, nu priveste in jos – animalele privesc in jos, sunt create de Dumnezeu sa priveasca in jos, pentru ca locul lor este pamantul; om in limba greaca se spune “antropos” si “antropos” inseamna “privitor in sus” – deci omul nu poate sa fie multumit privind in jos, ca nu este creat sa fie privitor in jos. Ci omul este fiinta care priveste in sus, e creat sa priveasca in sus, adica mai presus de el insusi, chiar daca intr-un fel susul lui este, sa zicem asa, in mijlocul lui, in mijlocul pieptului sau, acolo unde este locul intalnirii omului cu Dumnezeu, locul descoperirii lui Dumnezeu.

Unul din marile cuvinte pe care le-a rostiti Mantuitorul pe pamant este chiar un cuvant despre fericire. Hristos ne indeamna:

***“Bucurati-va si va veseliti, ca plata voastra multa este in ceruri”***

Acesta este chipul fericirii, o fericire care nu se strica si nici nu putrezeste. Vom lua in considerare mai departe cele 9 fericiri pe care le gasim in Sfanta Evanghelie de la Matei, pe care o numim Predica de pe munte. Sirul fericirilor incepe cu:

1. ***“Fericiti cei saraci cu duhul, ca a acelora este Imparatia cerurilor”***

Vrea cineva sa aiba Imparatia cerurilor? Vrea cineva sa fie in Imparatia cerurilor? Vrea cineva sa poarte imparatia cerurilor cu sine insusi? Trebuie sa fie sarac cu duhul. Ce inseamna sarac cu duhul? Inseamna sa fie un om smerit, sa fie un om nemultumit de cat a realizat, sa fie un om angajat pentru mai mult si pentru mai bine, sa fie un om care se deschide tot mai mult pentru ceea ce da Dumnezeu. In Sfanta Evanghelie de la Ioan este scris ca:

*“Dumnezeu nu da Duhul cu masura”*

asta inseamna ca Dumnezeu revarsa Duhul sau cum revarsa aerul, si fiecare isi ia cat poate el sa cuprinda in sine.

Numai Dumnezeu stie cine are mai multa aderenta la Imparatia lui Dumnezeu si cate daruri trebuie sa aiba omul, pentru ca Sfantul Apostol Pavel scriind corintenilor le spune ca darurile extraordinare pe care le da Duhul Sfant – harismele – le primesc oamenii, le primesc asa cum vrea Dumnezeu sa le primeasca, asa cum le da Dumnezeu, ca nu toate harismele le are acelasi om, ci harismele sunt darurile lui Dumnezeu date in Biserica. De ce? Pentru ca oamenii in Biserica se completeaza unii pe altii: unul are darul invataturii, altul are darul prezicerii, altul are darul facerii de minuni, altul are darul vindecarilor si asa mai departe. Nu toate darurile sunt la acelasi om, chiar daca Dumnezeu nu da cu masura. Noi nici nu trebuie sa cautam unul sau altul din darurile lui Dumnezeu, ci trebuie sa ne facem disponibili pentru Dumnezeu, si Dumnezeu ne da noua, fiecaruia, ce stie El ca e necesar pentru noi, si stie El ca e necesar pentru cei din jurul nostru, pe care Dumnezeu i-a pus in fata noastra, i-a pus in atentia noastra, ca sa ii putem folosi.

2. ***“Fericiti cei ce plang, ca aceea se vor mangaia”***

Ii fericeste apoi Domnul Hristos pe cei ce plang, nu pentru ca plang, ci pentru ca nu raman in plans, ci ajung sa aiba mangaiere. Domnul Hristos le-a spus ucenicilor Sai ca le va trimite, dupa inaltarea Lui la cer, un alt Mangaietor, Care sa fie intotdeauna cu ei. Si acesta este Duhul Sfant. Domnul Hristos nu vrea ca omul sa fie trist, ci vrea ca omul sa fie bucuros.

De obicei, oamenii plang cand au ceva nemultumiri. Se vor mangaia cei ce plang, cei care plang pentru pierdere in lumea aceasta, pentru pagube, si aceaia, in masura in care se intalnesc cu Domnul Hristos, ajung la mangaiere, pentru ca ajung sa site ca nu sunt esentiale lucrurile acelea pentru care plang si inceteaza din plans. Se simt mangaiati aceia care, intristati fiind pentru pacate, ajung la iertare, de exemplu fiul risipitor. Despre fiul risipitor nu se spune ca a plans cand s-a intors la tatal sau, ci numai ca si-a recunoscut vina si ca tatal sau i-a dat prilej de bucurie.

3. ***“Fericiti sunt cei blanzi, ca aceia vor mosteni pamantul”***

Blandetea este o virtute, o virtute care se opune maniei. In alcatuirea fiintei umane exista si o pornire de manie, capacitatea omului de a se mania si aceasta spun parintii cei duhovnicesti ca es pusa ca sa stam impotriva raului, impotriva pacatului, si ca nu trebuie sa ne maniem pe oameni, ci sa ne maniem pe lipsa noastra de angajare intr-o viata in care raul sa nu mai existe. Mania intuneca mintea. Si ca nu ajungem la intunecare de minte, e bine sa nu ne maniem, sa avem blandete, iar Domnul Hristos a spus: *“Invatati-va de la Mine, ca sunt bland si smerit cu inima, si veti avea odihna sufletelor voastre” (Matei 11,29)*

Nu le fagaduieste odihna celor maniosi, ci le fagaduieste odihna celor blanzi cu inima. Deci nu numai la suprafata, ci in constiita, in adancurile constiintei, sa fie blanzi si smeriti cu inima. Cand ajungem sa avem blandete si smerenie ne asemanam cu Domnul Hristos, cel bland si smerit – atunci vom avea odihna.

“*Mântuitorul fericeşte în Predica de pe munte pe cei blânzi şi făgăduieşte „că aceia vor moşteni pământul“. Cum se dobândeşte blândeţea?*

Blândeţea e umilinţa, smerenia. Blândeţea înseamnă a păzi poruncile. Când fariseii îi spun lui Hristos: „Ai venit să ne strici legea lui Moise?“, atunci Mântuitorul le spune: „N-am venit să strig Legea, ci s-o împlinesc“. E nevoie de împlinit Legea. Dumnezeu a venit cu Legea iubirii: „Cel ce se judecă cu tine să-ţi ia haina, dă-i şi cămaşa. Care te loveşte pe partea dreaptă, întoarce-o şi pe stânga“. Toate acestea sunt legea dragostei. Mare înţelepciune a adus Dumnezeu în această lege. Spre exemplu, se face ceartă din cauza unei bucăţi de pământ. Dacă ar ştii să caute porunca lui Dumnezeu, nu s-ar mai judeca, ar lăsa de la ei, ar da mâna prieteneşte amândoi şi ar fi prieteni, nu duşmani. Să mai lăsam de la noi, aceasta este legea dragostei.”

4. ***“Fericiti sunt cei flamanzi si insetosati de dreptate, ca aceia se vor satura”***

Ce inseamna dreptate? Avem cuvantul pe care l-a spus Domnul Hristos la Botezul Sau cand Sf. Ioan Botezatorul zicea:

*“Eu am trebuinta sa ma botez si Tu vii la mine?”* (Matei 3,14)

Domnul Hristos a zis:

*“Lasa acum, ca ni se cuvine noua sa implinim toata dreptatea” (*Matei 3, 15)

Adica daca vrem sa fim drepti, trebuie sa implinim totul, “*sa implinim toata dreptatea”,* fara stirbiri, fara retineri, fara rezerva. Sa implinim “toata dreptatea’! Deci cineva care este insetat sa fie drept, doritor de a fi drept, cautator de a avea starea de dreptate, acela se satura in Imparatia lui Dumnezeu de dreptate, pentru ca Imparatia lui Dumnezeu este si imparatia dreptatii, imparatia celor drepti. Noi cerem pentru cei care trec din lumea aceasta sa fie odihniti cu dreptii si sfintii. Cerem pentru ei Imparatia lui Dumnezeu, mila lui Dumnezeu si Imparatia cerurilor, pentru ca acolo este implinirea si acolo este dreptatea.

Mai este o fericire care priveste dreptatea, cea de a opta fericire, si anume:

*5.* ***“Fericiti cei prigoniti pentru dreptate, ca a acelora este Imparatia cerurilor”***

Adica, cei care sunt statornici intru dreptate, in actiunea de a avea starea de drepti, aceia ajuns in Imparatia lui Dumnezeu pentru ca au conditia de a simti prezenta Imparatiei lui Dumnezeu, care este imparatia dreptilor, nu imparatia pacatosilor.

6. ***“Fericiti cei milostivi, ca aceia se vor milui”***

Mila de la Dumnezeu primesc aceia care si ei sunt milostivi, si ei sunt binevoitori, si ei sunt revarsatori, invaluitori, odihnitori de oameni, pentru ca milostenia nu trebuie inteleasa numai a dai ceva din ceea ce iti prosesteste, ci dai ceva din tine, din inima ta. Sfantul Isaac Sirul zice ca:

*“Atunci cand faci un dar cuiva, veselia fetei tale sa fie mai mare decat darul pe care il dai”* adica sa nu-l infricosezi pe omul caruia ii dai ceva, ci veselia fetei tale sa fie mai mare decat darul, sa-i dai ceva din tine, din inima ta, sa te daruieste pe tine insuti, in darul pe care-l oferi. Ca sa avem mila lui Dumnezeu trebuie sa fim si noi asemanatori cu Dumnezeu cel milostiv si, cat putem, cat ne lasa inima, cat ne lasa puterilor, asezarea sufleteasca, sa fim binevoitori, sa fim intelegatori, sa fim iertatori, toate acestea tin de mila. Inima milostiva o are acela care e binevoitor, iertator, iubitor fata de toata faptura, chiar fata de dusmanii adevarului, chiar fata de animale, chiar fata de taratoare, chiar fata de vrajmasii lui Dumnezeu, de diavoli si fata de toata lumea, are primire in suflet si suspina pentru implinirea fapturilor, pentru binele fapturilor lui Dumnezeu. Bineinteles ca la asa ceva ajung putini si numai Dumnezeu stie cine ajunge.

7. ***“Fericiti cei curati cu inima, ca aceia vor vedea pe Dumnezeu”***

Iubiti credinciosi, in zilele noastre, cei mai multi dintre noi cautam sa facem studii. Nu-i nimic rau in asta, dar sa stiti ca pe Dumnezeu nu-L gasim prin studiu. Sunt atatia care au facut studii si totusi nu sunt aproape de Dumnezeu. Domnul Hristos ne spune altceva decat sa facem studii. Ne spune sa fim curati cu inima. Conditia cunoasterii lui Dumnezeu este curatia sufletului, nu informatia.

Iubiti credinciosi, curatia inimii e conditia intalnirii cu Domnul Hristos. Cineva care n-are inima curata Il poate critica pe Domnul Hristos. Au facut asta si fariseii si carturarii. De ce au facut asta? Pentru ca n-au cunoscut pe Hristos cu adevarat. Cei curati cu inima insa, au inima de copil. Cine are aceasta stare se poate bucura de prezenta Domnului Hristos, prin participarea la Sf. Liturghie, prin cuvintele Sale, prin impartasire, in rugaciune. Cine l-a intalnit pe Domnul Hristos in inima sa nu se plictiseste si nici nu i se pare ca se roaga mult.

Dumnezeu se descopera omului in masura in care acesta Il poate intelege. La masura curatiei inimii. Domnul Hristos poate fi vazut in intelesul ca avem cunostinta ca nu poate fi vazut. Cea mai adevarata cunostinta de Dumnezeu este cunostinta ca Dumnezeu nu poate fi vazut, nu poate fi cuprins in limitele omului. Dumnezeu este mai presus de ceea ce poate omul cugeta si spune. Este mai presus, este negrait, este infinit. Asta-i adevarata vedere a lui Dumnezeu, constiinta ca nu-L poti vedea pe Dumnezeu, ca Dumnezeu e mai presus de ceea ce poate omul cuprinde. Dar asta nu ti-o da decat curatia inimii.

8. ***“Fericiti sunt facatorii de pace ca aceia fiii lui Dumnezeu se vor chema”***

Domnul Hristos, ca Fiu al lui Dumnezeu, a cautat sa impace, sa adune cele risipite. Si a facut lucrul acesta, si-l face mai departe. Facatorii de pace, cei care cauta sa inmulteasca binele, sa niveleze asperitatile dintre oameni, in masura in care pot realiza lucrul acesta, fac lucrul asemanator cu cel realizat de Fiul Lui Dumnezeu si atunci si ei fii lui Dumnezeu se vor chema.

9. ***“Fericiti veti fi cand va vor batjocori pe voi si va vor prigoni si vor zice tot cuvantul rau impotriva voastra, mintind pentru Mine”***

Din pricina mea, adica, pentru ca sunteti ai Mei, oamenii va vor desconsidera, oamenii va vor batjocori, oamenii va vor prigoni, dar daca voi sunteti statornici in legatura cu Mine sunteti fericiti. Si apoi a adaugat:

“***Bucurati-va si veseliti ca plata voastra multa este in ceruri”***

Iubiti credinciosi, acestea sunt fericirile rostite de Domnul, asa cum le gasim in Evanghelia de la Matei, si care ne arata ca conditiile fericirii sunt: sa fii multumit cu ceea ce ai realizat, sa nu te opresti niciodata din drumul inaintarii; sa urmaresti mangaierea pe care o da Domnul Hristos daca esti in intristare, sa nu ramai in intristare; dupa aceea sa fii bland, neaparat bland si nu manios, sa fii doritor de situatia de a fi drept; sa fii milostiv; sa fii curat cu inima, curat, sa ajungi la curatia inimii in asa fel incat sa nu mai fie in tine intunecari care sa schimonoseasca chipul lui Dumnezeu din tine, sa schimonoseasca chipul Mantuitorului nostru Iisus Hristos care nu se poate reflecta intr-un suflet intinat; apoi sa fii facator de pace, doritor de pace, sa nu aduci rautate; statornic intru dreptate si atunci cand esti ocarat si prigonit si batjocorit pentru ca aparti Mantuitorului nostru Iisus Hristos.

Fericiti sunt cei care au cunostinta de Dumnezeu, cei ce se bucura de descoperirea lui Dumnezeu. Cei care il cunosc pe Dumnezeu si au pazit poruncile au scapat de murdaria si durerea pacatului, au stiut pe ce poteci sa calce sa nu ajunga in mlastini inselatoare. S-au ferit de tristete si amaraciune, au ales corect. S-au lasat dirijati, pentru noi ca oameni sunt orbi in viata, si au avut ca pastor pe Parintele Libertatii. Dumnezeu nu face nimic cu forta cu noi, dracul da. Se vara in inima si sufletul nostru de fiecare data cand gaseste loc gol. Sufletele noastre fie le umplem noi cu Dumnezeu si ii dam voie sa intre, pentru ca Dumnezeu ne cere voie, fie intra dracu fara sa bata la usa si-si face acolo culcus de satana, pana cand Il vom lasa din nou pe Dumnezeu sa intre si atunci satana va iesi, pentru ca satana stie cat e de puternic Dumnezeu si se pleaca in fata Lui.

Cand iti descopera Dumnezeu ceva esti fericit. Dumnezeu e Tatal nostru, Dumnezeu e fratele nostru, Dumnezeu e Mantuitorul nostru, Dumnezeu ne iubeste, Dumnezeu ne primeste. Lucrurile acestea prea putin se pun in evidenta. Cei mai multi pun in evidenta faptul ca Dumnezeu ne pedepseste, ca Dumnezeu ne trimite in iad si asa mai departe. Nu este asa iubiti credinciosi! Dumnezeu nu a creat iadul. Nicaieri in Scriptura nu se spune ca Dumnezeu a creat iadul si ca e facut omul pentru draci si pentru iad. Cei care sufera ajung in iad, pentru ca omul isi creeaza propriul iad. Nu-l creeaza Dumnezeu, ci omul singur isi creaza iadul lui si se chinuie in iadul pe care si l-a creat lui. Sunt atatia oameni zbuciumati, sunt atatia oameni nemultumiti, sunt atatia oameni care isi traiesc o parte din viata in asa fel incat sa-si faca insuportabila cealalta parte de viata. Aceia ajung in iad inainte de iad. Noi trebuie sa Il avem in vedere pe Dumnezeu asa cum ni-L prezinta Domnul Iisus ca Tatal nostru, mai bun decat parintii nostri cei pamantesti. Lucrurile acestea noi trebuie sa le avem in vedere. Si acum stim ca Dumnzeu Hristos este cel care ne iubeste si ne mantuieste.

„Cel ce Mă iubeşte pe Mine, acela păzeşte poruncile Mele. Şi porunca Mea este ca să vă iubiţi unii pe alţii“